सात निश्चय से खुल रहे रोजगार के द्वार
बिहारमें उद्योग और ट्रेड के लिए बेहद उम्दा माहौल बन रहा है। कौशल विकास केंद्रों के माध्यम से युवाओं को उच्च तकनीकी दक्षता दी जा रही है। कंफेडरेशन ऑफ इंडस्ट्रीज(सीआईआई) सरकार के प्रयासों का पूरा साथ दे रही है। सरकार के सात निश्चय उम्दा कार्यक्रम है। यह बड़े पैमाने पर रोजगार सृजित कर रहा है। बिहार बदलाव की दहलीज पर है। उक्त बातें सोमवार को बिहार के सहकारिता मंत्री आलोक कुमार मेहता ने होटल मौर्या में उद्यमियों से कहीं। वे सीआईआई द्वारा आयोजित स्किल डेवलपमेंट कार्यक्रम में बोल रहे थे। मौके पर सीआईआई के बिहार स्टेट काउंसिल के इमिडियेट पास्ट चेयरमैन शैलेन्द्र प्रसाद ने राज्य सरकार के उन प्रयासों की चर्चा की, जिससे आज बिहार में व्यापार करना आसान हुआ है। वे डूइंग बिजनेस के विभिन्न आयामों पर बोल रहे थे।
पिछले साल 350 करोड़ के आए निवेश प्रस्ताव
सीआईआईके एके वर्मा ने बिहार में प्रकाश पर्व के सफल आयोजन के लिए धन्यवाद दिया। सीआईआई, बिहार स्टेट काउंसिल के नवनियुक्त चेयरमैन पीके सिन्हा ने कहा कि एस्ट्रीक ग्रुप में कौशल विकास के लिए इनोवेटिव कार्य किये जा रहे हैं। उन्होंने कहा कि बीते वर्ष बिहार में निवेश के 350 करोड़ रुपए के प्रस्ताव आए हैं, जो बिहार में बदलाव की कहानी कह रहे हैं। जीएसटी के मुद्दे पर उन्होंने कहा कि बिहार को इससे लाभ होगा और व्यापारिक माहौल को समर्थन मिलेगा। कार्यक्रम में विधानसभा सदस्य संजीव चौरसिया भी उपस्थित रहे। संस्था की नीता कर्माकर समेत दर्जनों इंडस्ट्रियलिस्ट मौजूद रहे।
hin_Deva hin_Deva hin_Deva hin_Deva